Οι σειρήνες συναγερμού πολιτικής άμυνας θα ηχήσουν το πρωί της Τετάρτης, σε ολόκληρη τη χώρα, στο πλαίσιο της άσκησης «Παρμενίων 2016».

Συγκεκριμένα, στις 11:00 θα σημάνει συναγερμός αεροπορικής επίθεσης, για διάρκεια 60 δευτερολέπτων (διακοπτόμενος ήχος διαφορετικής έντασης).

Στις 11:05 θα σημάνει λήξη συναγερμού για 60 δευτερόλεπτα (συνεχής ήχος σταθερής έντασης).

Η ενεργοποίηση των σειρήνων συναγερμού έχει καθαρά δοκιμαστικό σκοπό και δεν υπάρχει λόγος σύγχυσης ή ανησυχίας.